open-index/open-wikipedia-markdown huggingface dataset:
ভৈরব নদ

**ভৈরব নদ**  বাংলাদেশের দক্ষিণ-পশ্চিমাঞ্চলে চুয়াডাঙ্গা জেলা, ঝিনাইদহ জেলা, যশোর জেলা, নড়াইল জেলা ও খুলনা জেলা দিয়ে প্রবাহিত অন্যতম একটি নদী। নদীটির দৈর্ঘ্য ২৪২ কিলোমিটার, গড় প্রস্থ ৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভৈরব নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৮। এটি বাংলাদেশের দক্ষিণ পশ্চিমাংশের একটি ঐতিহাসিক এবং গুরুত্বপূর্ণ নদ। নদটির তীরে গড়ে উঠেছে দক্ষিণ-পশ্চিমাঞ্চলের উল্লেখযোগ্য শহর-নগর-বন্দর সমূহ। এই ভৈরব নদের তীরে খুলনা ও যশোর শহর অবস্থিত। এছাড়া এর তীরে অবস্থিত গুরুত্বপূর্ণ শহরগুলোর মধ্যে রয়েছে কোটচাঁদপুর, চৌগাছা, দৌলতপুর (কুষ্টিয়া), বাগেরহাট সহ আরও অনেক উল্লেখযোগ্য জনবসতি।

নদটির নাম "ভৈরব" এর অর্থ "ভয়াবহ", এক সময় গঙ্গা/পদ্মা নদীর মূল প্রবাহ এই নদকে প্রমত্তা রূপ দিয়েছিলো, সেই থেকেই নামটির উৎপত্তি। ভৈরব নদী চৌগাছার কাছে কপোতাক্ষ নদ থেকে উৎপত্তি লাভ করে খুলনা শহরের অদুরে রূপসা নদীতে পতিত হয়।

## নাম
ভৈরব নদটি তার যাত্রাপথের একেক স্থানে একেক নাম নিয়েছে। কালীগঞ্জ হতে কৈখালি পর্যন্ত নদীটির নাম 'কালিন্দি'। এর পর এটি 'রায়মঙ্গল' নামে পরিচিত। তার পর নদীটি দুই ভাগে ভাগ হয়ে যায়। পশ্চিমের অংশটি 'হরিভাঙা', এবং পূর্বেরটি 'ভৈরব' নামে প্রবাহিত হয়। কৈখালির পরে নদটি 'খুলনা-ইছামতি' নামে প্রবাহিত হয়। দক্ষিণের অংশটি 'রায়মঙ্গল-হরিভাঙা' নামে পরিচিত। ভৈরব নদের মোট দৈর্ঘ্য ২৫০ কিলোমিটার।

## নাব্যতা
বর্তমানে নদটি অনেকাংশে শুকিয়ে এসেছে। যশোর জেলার বাঘেরপাড়া উপজেলা পার হলে নদীটি আর নাব্য থাকে না। বর্ষা মৌসুমে এটি নাব্য থাকলেও শুষ্ক মৌসুমে নদটি শুকিয়ে যায়। তবে নদটির ভাটি অঞ্চলের নওয়াপাড়া থেকে নদীটির নাব্যতা থাকে জোয়ারভাটার প্রভাবে।

## আরও দেখুন
* বাংলাদেশের নদীর তালিকা
* খুলনা নদীবন্দর

## তথ্যসূত্র

বিষয়শ্রেণী:খুলনা জেলার নদী
বিষয়শ্রেণী:ঝিনাইদহ জেলার নদী
বিষয়শ্রেণী:নড়াইল জেলার নদী
বিষয়শ্রেণী:যশোর জেলার নদী
বিষয়শ্রেণী:চুয়াডাঙ্গা জেলার নদী
বিষয়শ্রেণী:মেহেরপুর জেলার নদী
বিষয়শ্রেণী:মুর্শিদাবাদ জেলার নদী
বিষয়শ্রেণী:চুয়াডাঙ্গা সদর উপজেলা
বিষয়শ্রেণী:জীবননগর উপজেলা
বিষয়শ্রেণী:দামুড়হুদা উপজেলা
বিষয়শ্রেণী:মেহেরপুর সদর উপজেলা
বিষয়শ্রেণী:মুজিবনগর উপজেলা
বিষয়শ্রেণী:কালীগঞ্জ উপজেলা, ঝিনাইদহ
বিষয়শ্রেণী:কোটচাঁদপুর উপজেলা
বিষয়শ্রেণী:নড়াইল সদর উপজেলা
বিষয়শ্রেণী:বাংলাদেশের নদী
উরুগুয়ের ভূগোল

থাম্ব|উরুগুয়ে মানচিত্র
থাম্ব|275px|সান হোসে বিভাগে গ্রামাঞ্চল

উরুগুয়ের ভূমি ব্রাজিলের পাহাড়ী উচ্চভূমি এবং আর্জেন্টিনার পাম্পাস সমভূমির অন্তর্বর্তী একটি রূপান্তরশীল অঞ্চল। দেশের দক্ষিণভাগে রয়েছে সবুজ ঘাসের ঢেউ খেলানো সমভূমি, আর উত্তরে ও পূর্বে রয়েছে নিম্ন উচ্চতার মালভূমি ও পাহাড়। পূর্বের কুচিলিয়া গ্রান্দে (স্পেনীয় ভাষায় Cuchilla Grande) অঞ্চলটি উরুগুয়ের সবচেয়ে রুক্ষ অংশ। এখানে উরুগুয়ের সর্বোচ্চ বিন্দু সের্‌রো কাতেদ্রাল (স্পেনীয় ভাষায় Cerro Catedral) অবস্থিত। আটলান্টিক মহাসাগরের উপকূলে রয়েছে বিস্তীর্ণ বালুকাময় সৈকত, বালিয়াড়ি আর অগভীর লেগুন।

উরুগুয়াই নদী দেশটির পশ্চিম সীমান্ত গঠন করেছে। এটি পারানা নদীর সাথে মিশে আটলান্টিক মহাসাগরে পড়েছে। নদী দুইটির মিলিত স্রোত এক বিশালাকার মোহনার সৃষ্টি করেছে, যার উত্তরভাগে আছে উরুগুয়ে এবং দক্ষিণভাগে আছে আর্জেন্টিনা। এই মোহনাটির নাম রিও দে লা প্লাতা (স্পেনীয় ভাষায় Río de la Plata “রূপালী নদী”) এবং এটি সর্বোচ্চ প্রায় ২০০ কিলোমিটার চওড়া। আমাজন নদীর পরে পারানা-উরুগুয়াই নদীব্যবস্থা দক্ষিণ আমেরিকার দ্বিতীয় বৃহত্তম প্রাকৃতিক পানি নিষ্কাশন ব্যবস্থা।

রিও নেগ্রো উরুগুয়ের অভ্যন্তরভাগের প্রধান নদী, তবে কেবল এর নিম্ন অববাহিকার অংশটুকুই জাহাজ চলাচলের উপযোগী।

## জলবায়ু
উরুগুয়ের জলবায়ু উষ্ম ও মৃদু। দেশটি বিষুবরেখার দক্ষিণে অবস্থিত বলে জানুয়ারি ও ফেব্রুয়ারি মাসে তাপমাত্রা সবচেয়ে বেশি থাকে। এসময় গড় তাপমাত্রা প্রায় ২২ ডিগ্রী সেলসিয়াস থাকে। জুন মাসে সবচেয়ে শীত পড়ে; এসময় তাপমাত্রা গড়ে ১০ ডিগ্রী সেলসিয়াসে নেমে আসে। প্রতি বছর উরুগুয়েতে প্রায় ৮৯০ মিমি বৃষ্টিপাত হয়। শীতকালে দক্ষিণ-পশ্চিম থেকে যে শীতল ঝড়গুলি ধেয়ে আসে সেগুলিকে স্থানীয় লোকেরা পাম্পেরোস (স্পেনীয় ভাষায় pamperos) নামে ডেকে থাকে। উরুগুয়ের বেশির ভাগ অঞ্চলেই বরফ বা তুষারপাত হয় না বললেই চলে।


বিষয়শ্রেণী:উরুগুয়ে
বিষয়শ্রেণী:দেশ অনুযায়ী ভূগোল
বিষয়শ্রেণী:দক্ষিণ আমেরিকার ভূগোল
উরুগুয়ের ধর্মবিশ্বাস

থাম্ব|২০১৬ মন্টেভিডিও সেফার্ডিক ইস্রায়েলীয় সম্প্রদায়, বুয়েনস আইরেস রাস্তা
উরুগুয়ের প্রায় তিন-চতুর্থাংশ লোক রোমান ক্যাথলিক ধারার খ্রিস্টধর্মে বিশ্বাসী। এর বাইরে প্রোটেস্ট্যান্ট এবং ইহুদীদের উল্লেখযোগ্য সংখ্যালঘু সম্প্রদায় আছে। কিন্তু ২০২১ সালের হিসাবে জনসংখ্যার প্রায় ৪৪.৫% অ-ধর্মীয়। উরুগুয়ের সংবিধানে ধর্ম বিষয়ে স্বাধীনতা নিশ্চিত করা হয়েছে। উরুগুয়ের সরকারি ভাষা স্পেনীয় হলেও ধর্মের কারণে ইতালীয় শব্দভাণ্ডার ও উচ্চারণ এখানকার স্পেনীয় ভাষাকে প্রভাবিত করেছে। উরুগুয়েতে উল্লেখযোগ্য সংখ্যক লোক ইতালীয় বংশোদ্ভূত।

## তথ্যসূত্র

বিষয়শ্রেণী:দক্ষিণ আমেরিকার ধর্মবিশ্বাস
বিষয়শ্রেণী:উরুগুয়ে
বিষয়শ্রেণী:দেশ অনুযায়ী ধর্মবিশ্বাস
উরুগুয়ের শহরের তালিকা

[থাম্ব|[উরুগুয়ে এর একটি বিস্তৃত মৌলিক মানচিত্র]]

উরুগুয়ের প্রধান শহরগুলি হল মোন্তেবিদেও, সালতো এবং পায়সান্দু। মোন্তেবিদেও উরুগুয়ের রাজধানী, প্রধান বন্দর এবং অর্থনৈতিক প্রাণকেন্দ্র। এখানে প্রায় ১৫ লক্ষ লোকের বাস। সালতো একটি বাণিজ্যকেন্দ্র ও জাহাজবন্দর; এখানে মাংস লবণাক্তকরণ ও প্যাকেটজাতকরণের কারখানা আছে। সালতো শহরে প্রায় ১ লক্ষ লোকের বাস। পায়সান্দু শহরটিও একটি বন্দর এবং এখানে মাংস প্যাকেটজাতকরণ এবং মাংস হিমায়নের শিল্প আছে। এখানেও লক্ষাধিক লোক বাস করে।


বিষয়শ্রেণী:দেশ অনুযায়ী শহরের তালিকা
ক্যালিস্টো (প্রাকৃতিক উপগ্রহ)

বৃহস্পতি গ্রহের একটি উপগ্রহ **ক্যালিস্টো** । ১৬১০ সালে গ্যালিলিও এই উপগ্রহটি আবিষ্কার করেন । সৌরজগতের উপগ্রহগুলোর মধ্যে ক্যালিস্টো তৃতীয় বৃহত্তম এবং বৃহষ্পতির উপগ্রহগুলোর মধ্যে দ্বিতীয় বৃহত্তম । ক্যালিস্টর ব্যাস প্রায় বুধ গ্রহের ব্যাসের ৯৯% এর সমান কিন্তু ভর বুধের এক-তৃতীয়াংশের সমান । ক্যালিস্টোর কক্ষপথের ব্যাসার্ধ প্রায় ১৮,৮৩,০০০ কিলোমিটার ।
right|thumb|বৃহষ্পতির উপগ্রহ ক্যালিস্টো

## তথ্যসূত্র

বিষয়শ্রেণী:বৃহস্পতির উপগ্রহ
রবীন্দ্রসদন

thumb|রবীন্দ্রসদন, কলকাতা।

**রবীন্দ্রসদন** (পূর্বনাম **রবীন্দ্রস্মরণী**) পশ্চিমবঙ্গের কলকাতায় অবস্থিত রবীন্দ্রনাথ ঠাকুরের নামাঙ্কিত একটি ঐতিহ্যবাহী সরকারি প্রেক্ষাগৃহ ও সাংস্কৃতিক কেন্দ্র। এটি দক্ষিণ কলকাতার নন্দন-রবীন্দ্রসদন সাংস্কৃতিক চত্বরে অবস্থিত। সুবৃহৎ মঞ্চ, অবস্থানগত সুবিধা ও অন্যান্য কারণে রবীন্দ্রসদন বাংলা থিয়েটারের একটি অন্যতম প্রধান অনুষ্ঠানস্থল। রবীন্দ্রসদনের মূল ভবনটির পাশে রবীন্দ্রনাথ ঠাকুরের একটি বিশালাকার মূর্তি প্রতিষ্ঠিত। পশ্চিমবঙ্গ বাংলা আকাদেমির প্রধান কার্যালয়ও রবীন্দ্রসদনের পাশে অবস্থিত।

## ইতিহাস
[thumb|১৯৭৯ সালে রবীন্দ্রসদনের একটি কনসার্টে [মহীনের ঘোড়াগুলি]]
১৯৬১ সালে রবীন্দ্র-জন্মশতবর্ষ পালনের অঙ্গ হিসেবে রবীন্দ্রনাথ ঠাকুরের নামাঙ্কিত একটি স্মৃতিসৌধ স্থাপনের পরিকল্পনা গ্রহণ করেন পশ্চিমবঙ্গের তৎকালীন মুখ্যমন্ত্রী ডক্টর বিধানচন্দ্র রায়। সেই বছর পঁচিশে বৈশাখ ভারতের তৎকালীন প্রধানমন্ত্রী জওহরলাল নেহেরু রবীন্দ্রস্মরণীর ভিত্তিপ্রস্তর স্থাপন করেন। পরবর্তীকালে ভবনটির নাম পরিবর্তন করে রবীন্দ্রসদন রাখা হয়। সদন নির্মাণের কাজ শুরু হয়েছিল ৫ মে, ১৯৬১ এবং শেষ হয় ১৯৬৭ সালের অক্টোবরে।

বর্তমানে রবীন্দ্রসদন পশ্চিমবঙ্গ সরকারের তথ্য ও সংস্কৃতি বিভাগের প্রশাসনিক নিয়ন্ত্রণাধীন। ভবনটির রক্ষণাবেক্ষণের দায়িত্ব অবশ্য পালন করে পুর্ত বিভাগ। কলকাতার ব্যস্ততম প্রেক্ষাগৃহগুলির অন্যতম রবীন্দ্রসদনে বিভিন্ন প্রকার সরকারি ও বেসরকারি সাংস্কৃতিক অনুষ্ঠান, সেমিনার ও সভা আয়োজিত হয়। মাসের প্রায় প্রতিদিনই সদনের প্রাতঃকালীন ও সান্ধ্য বিভাগদুটি বুক করা থাকে। প্রতিবছর পয়লা বৈশাখ উপলক্ষ্যে বাংলা সঙ্গীত মেলা রবীন্দ্রসদন ও রবীন্দ্রসদন পার্শ্বস্থ মুক্তমঞ্চে আয়োজিত হয়। রবীন্দ্রজয়ন্তী উপলক্ষ্যে পশ্চিমবঙ্গ সরকার আয়োজিত প্রধান অনুষ্ঠানটি হয় রবীন্দ্রসদনে। এছাড়াও আন্তর্জাতিক কলকাতা চলচ্চিত্র উৎসবের সময় এই প্রেক্ষাগৃহে সিনেমা প্রদর্শনীরও বিশেষ ব্যবস্থা রাখা হয়।

## আরও দেখুন
* রবীন্দ্রনাথ ঠাকুর
* জোড়াসাঁকো ঠাকুরবাড়ি

## তথ্যসূত্র

* তথ্যবাংলা ডট কম থেকে
* *Tagore was quite bitter with politics* : Jhimli Mukherjee Pandey, Times of India, May 8, 2001

## বহিঃসংযোগ
* Rabindra Sadan profile

বিষয়শ্রেণী:কলকাতার নাট্যমঞ্চ
বিষয়শ্রেণী:কলকাতার ভবন ও স্থাপনা
বিষয়শ্রেণী:কলকাতার সংস্কৃতি
বিষয়শ্রেণী:কলকাতার দর্শনীয় স্থান
বিষয়শ্রেণী:বাংলা নাটক
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
বিষয়শ্রেণী:বাঙালি নাট্যশালা
কাজী নজরুল ইসলাম সরণি

**কাজী নজরুল ইসলাম সরণি** (পূর্বনাম: **ভিআইপি রোড**) পশ্চিমবঙ্গের রাজধানী কলকাতা মহানগরীর একটি অত্যন্ত গুরুত্বপূর্ণ ও ব্যস্ততম ধমনী। বিশিষ্ট বাঙালি কবি কাজী নজরুল ইসলামের নামাঙ্কিত এই রাস্তাটি কলকাতার মূল শহরের সঙ্গে নেতাজি সুভাষচন্দ্র বসু আন্তর্জাতিক বিমানবন্দরের প্রধান সংযোগ রক্ষা করছে। এটি উল্টোডাঙ্গা থেকে দমদমের নিকট যশোর রোড পর্যন্ত প্রায় ৮.১ কিলোমিটার প্রসারিত।

## বিবরণ
১৯৬২ সালে নির্মিত এই রাস্তাটি উত্তর কলকাতার যান চলাচলের প্রধান পথ। এটি দক্ষিণ প্রান্তের উল্টোডাঙ্গা মোড়ে ইএম বাইপাস ও বিধান সরণির সাথে যুক্ত। রাস্তাটি উত্তর দিকে অগ্রসর হয়ে লেকটাউন, দমদম পার্ক, শ্রীভূমি, কেষ্টপুর, বাগুইআটি, তেঘড়িয়া ও কৈখালি অতিক্রম করে বিমানবন্দরের ১ নম্বর গেটে শেষ হয়েছে। সর্বদা দ্বিমুখী এই রাস্তাটি কলকাতা এবং বিধাননগরের অন্যতম ব্যস্ত অর্থনৈতিক করিডোর।

## অবকাঠামো ও যান চলাচল
ভিআইপি রোডের যানজট নিরসনে গত কয়েক দশকে ব্যাপক অবকাঠামোগত পরিবর্তন আনা হয়েছে:
* **উড়ালপুল:** উল্টোডাঙ্গা ও বিমানবন্দরের মধ্যে দ্রুত যাতায়াতের জন্য কেষ্টপুর থেকে রঘুনাথপুর (বাগুইআটি) পর্যন্ত একটি দীর্ঘ উড়ালপুল নির্মাণ করা হয়েছে। এছাড়াও উল্টোডাঙ্গা ও লেকটাউন সংযোগস্থলে উড়ালপুল রয়েছে।
* **সাবওয়ে:** পথচারীদের নিরাপত্তার জন্য শ্রীভূমি, লেকটাউন, দমদম পার্ক, কেষ্টপুর ও বাগুইআটিতে আধুনিক আন্ডারপাস বা সাবওয়ে তৈরি করা হয়েছে।
* **মেট্রো রেল:** বর্তমানে এই রাস্তার সমান্তরালে এবং নিচ দিয়ে কলকাতা মেট্রো লাইন ৬ (অরেঞ্জ লাইন)-এর নির্মাণ কাজ চলছে, যা নিউ গড়িয়া থেকে বিমানবন্দর পর্যন্ত বিস্তৃত।

## গুরুত্ব ও সৌন্দর্যায়ন
এই রাস্তাটি কলকাতার প্রবেশদ্বার হিসেবে পরিচিত। ভিআইপি রোডের লেকটাউন মোড়ে লন্ডনের বিগ বেন-এর আদলে তৈরি একটি 'ক্লক টাওয়ার' রয়েছে। দুর্গাপূজার সময় এই রাস্তাটি অত্যন্ত গুরুত্বপূর্ণ হয়ে ওঠে, বিশেষ করে শ্রীভূমি স্পোর্টিং ক্লাবের পূজার কারণে দেশ-বিদেশের মানুষের ভিড় এখানে লক্ষ্য করা যায়।

## তথ্যসূত্র

বিষয়শ্রেণী:কলকাতার সড়ক
বিষয়শ্রেণী:কাজী নজরুল ইসলামের নামাঙ্কিত স্মারক
বিষয়শ্রেণী:কাজী নজরুল ইসলাম
বিষয়শ্রেণী:পশ্চিমবঙ্গের সড়ক
বিষয়শ্রেণী:উত্তর চব্বিশ পরগনা জেলা
মাদার টেরিজা সরণি

thumb|রাতের পার্ক স্ট্রিট
**মাদার টেরিজা সরণি** (পূর্বনাম **পার্ক স্ট্রিট**) পশ্চিমবঙ্গের রাজধানী কলকাতা মহানগরীর অন্যতম প্রধান রাস্তা। জওহরলাল নেহেরু রোড ও পার্ক সার্কাস - মল্লিক বাজার অঞ্চলের যোগাযোগকারী সরণীটি পার্ক স্ট্রিট নামে পরিচিত৷ এটি বহুকাল ধরেই কলকাতার অন্যতম দ্রষ্টব্য হিসাবে বিবেচিত হয়।

## নামকরণ
মাদার টেরিজা সরণি প্রথমদিকে **বেরিং গ্রাউন্ড রোড** নামে পরিচিত ছিল। কারণ, এই রাস্তা দিয়ে সাহেবদের শবাধার কবরখানায় নিয়ে যাওয়া হত। পরবর্তীকালে এই অঞ্চলে অবস্থিত কলকাতাস্থ সুপ্রিম কোর্টের চিফ জাস্টিস স্যার এলিজা ইম্পের ডিয়ার পার্ক সহ বাগানবাড়িটির জন্য রাস্তাটি পার্ক স্ট্রিট নামে পরিচিত হয়। সাম্প্রতিককালে কলকাতা পৌরসংস্থা মাদার টেরিজার নামানুসারে রাস্তাটির নামকরণ করে মাদার টেরিজা সরণি। যদিও পুরনো পার্ক স্ট্রিট নামটি আজও বহুল প্রচলিত।

## উল্লেখযোগ্য স্থাপনা
রেস্তোরাঁ, পাব ও কফিশপ ছাড়াও মাদার টেরিজা সরণিতে কলকাতার কয়েকটি ঐতিহ্যবাহী ভবন ও প্রতিষ্ঠান অবস্থিত। এগুলির মধ্যে উল্লেখযোগ্য এশিয়াটিক সোসাইটি, সেন্ট জেভিয়ার্স কলেজ, কলকাতা, সেভেন্থ ডে অ্যাডভেন্টিস্ট চার্চ ও সাউথ পার্ক স্ট্রিট সেমিট্রি। ব্রিটিশ আমল থেকেই কলকাতার বিলাসকেন্দ্র হিসেবে পার্ক স্ট্রিট সুপরিচিত। আজও পার্ক স্ট্রিট দর্শন ব্যতীত কলকাতা ভ্রমণ অসম্পূর্ণ বলে মনে করা হয়।

## রেস্তোরাঁ
একাধিক অভিজাত পাব ও রেস্তোরাঁ থাকার জন্য পার্ক স্ট্রিট অঞ্চলটি কলকাতার ভোজনরসিকদের কাছে বিশেষ প্রিয়। এই অঞ্চলের বিশিষ্ট পাব ও রেস্তোরাঁগুলির মধ্যে ট্রিঙ্কা’জ, মোক্যাম্বো, ম্যাকডোন্যাল্ডস, কেএফসি, পিটার ক্যাট, ফ্লুরি’জ, বার বি কিউ, অয়েসিস, অলিম্পিয়া, মল্যাঁ রুজ ইত্যাদি উল্লেখযোগ্য। এছাড়া রয়েছে ভারতের প্রাক্তন ক্রিকেট অধিনায়ক সৌরভ গঙ্গোপাধ্যায়ের নামাঙ্কিত রেস্তোরাঁ সৌরভ’স – দ্য ফুড প্যাভিলিয়ন। এছাড়া রয়েছে বিলাসবহুল হোটেল পার্ক হোটেল, কলকাতা। এই হোটেলটি এর *তন্ত্র* নামক ইন-হাউস পাবটির জন্য বিখ্যাত। আর আছে অ্যাট্রিয়াম ও বারিস্তার মতো কয়েকটি কফিশপ। কলকাতার নৈশজীবন পার্ক স্ট্রিটের নৈশক্লাব, পাব ও কফিশপগুলিকে ঘিরে উদযাপিত হয়। সেই কারণে পার্ক স্ট্রিটকে প্রায়শই *খাদ্য সরণি* (*ফুড স্ট্রিট*) বা *চিরবিনিদ্র সরণি* (*দ্য স্ট্রিট দ্যাট নেভার স্লিপস*) নামে অভিহিত করা হয়।

ভারতীয় জাতীয় শিল্প ও সাংস্কৃতিক ঐতিহ্য বিষয়ক ট্রাস্ট পার্কস্ট্রিটের ৩টি রেস্তোরাঁকে হেরিটেজ ট্যাগ দিয়ে আখ্যায়িত করেছে। এগুলো হলো : ট্রিঙ্কা’জ, কোয়ালিটি এবং মোক্যাম্বো।

### ট্রিঙ্কা’জ
১৯৩৯ সালে সুইস ব্যাবসায়ী সিনজিও ট্রিঙ্কস একটি চা শপ ও বেকারি হিসেবে প্রতিষ্ঠা করেন। মূলত তার নামেই এই শপের পরিচিতি। ১৯৫৯ সালে নতুন মালিকানায় একটি পরিপূর্ণ মেনু ও সরাসরি সাংগীতিক  পরিবেশনা যুক্ত হয়। সেখানে ঊষা উথুপ, বিদ্দু আপ্পিয়াহ প্রমুখ শিল্পী পরিবেশনা করেন। এখানকার চিংড়ি থার্মাইডর খুব জনপ্রিয় একটি খাবারের পদ।

এখানকার খাবার মূলত কুয়াংতুং(ক্যান্টনীয়) অথবা হাক্কা (তাইয়ানিজ)। ১৯৮৩ সালে প্রথম সিছুয়ান ঘরানার খাবার পরিবেশন করে কলকাতার ভোজন রসনায় বিপ্লব ঘটায়।

## রোগবিজ্ঞান কেন্দ্র
এখানে অবস্থিত ডক্টরস ত্রিবেদী ও রায় ডায়াগনস্টিক সেন্টার শহরের উল্লেখযোগ্য রোগবিজ্ঞান কেন্দ্র। এখানে বায়োপসি, হিস্টোপ্যাথলজি পরীক্ষা করা হয়।

## পাদটীকা

## আরও দেখুন

বিষয়শ্রেণী:কলকাতার রাস্তা
বিষয়শ্রেণী:কলকাতার দর্শনীয় স্থান
বিষয়শ্রেণী:ভারতের কেনাকাটা জেলা ও রাস্তা
বিষয়শ্রেণী:মাদার তেরেসার স্মারক
বিষয়শ্রেণী:কলকাতার পাড়া
আচার্য জগদীশচন্দ্র বসু রোড

[থাম্ব|আচার্য জগদীশচন্দ্র বসু রোড এবং উড়ালপুল, [নন্দন (কলকাতা)|নন্দন-রবীন্দ্রসদন এর কাছে।]]
**আচার্য জগদীশচন্দ্র বসু রোড** বা **এ জে সি বোস রোড** (পূর্বনাম **লোয়ার সার্কুলার রোড**) কলকাতার একটি গুরুত্বপূর্ণ রাস্তা। ১৭৯৯ সালে মারাঠা খাত বুজিয়ে সারকুলার রোড নামে এই রাস্তাটি নির্মাণ করা হয়েছিল। এই রাস্তাটিই কলকাতা দ্বিতীয় রাস্তা যেটি রোড নামে অভিহিত হয়। লৌকিক নামে সারকুলার রোড পরিচিত ছিল **বাহার সড়ক** নামে। স্বাধীনতার পর দুই বিশিষ্ট বাঙালি বৈজ্ঞানিক আচার্য প্রফুল্লচন্দ্র রায় ও আচার্য জগদীশচন্দ্র বসুর নামে রাস্তাটির উত্তর ও দক্ষিণভাগ নামাঙ্কিত হয়। আচার্য জগদীশচন্দ্র বসু রোড ও আচার্য প্রফুল্লচন্দ্র রোড একত্রে কলকাতার দীর্ঘ রাস্তাগুলির মধ্যে অন্যতম।

শিয়ালদহে বিদ্যাপতি সেতু পার হওয়ার পর থেকে আচার্য প্রফুল্লচন্দ্র রোডকে আচার্য জগদীশচন্দ্র বসু রোড নামে অভিহিত করা হয়েছে। বিদ্যাপতি সেতু থেকে মৌলালি মোড়, রিপন স্ট্রিট মোড়, এলিয়ট রোড মোড়, মাদার তেরেসা সরণি মোড়, শেকসপিয়র সরণি মোড় হয়ে এটি সার্কাস অ্যাভিনিউয়ে পড়েছে। এইখান থেকে রাস্তাটির মাথার উপর দিয়ে গেছে তিন কিলোমিটার দীর্ঘ এবং কলকাতার অন্যতম গুরুত্বপূর্ণ উড়ালপুল আচার্য জগদীশচন্দ্র বসু রোড উড়ালপুল। সার্কাস অ্যাভিনিউ মোড় থেকে রাস্তাটি বালিগঞ্জ মোড় (বালিগঞ্জ সার্কুলার মোড়), ল্যান্সডাউন মোড়, চৌরঙ্গি মোড় বা এক্সাইড মোড়, নন্দন-রবীন্দ্রসদন-বাংলা আকাদেমি সাংস্কৃতিক চত্বর, ভিক্টোরিয়া মেমোরিয়াল হল, এসএসকেএম হাসপাতাল, কলকাতা রেসকোর্স হয়ে ইন্দিরা গান্ধী সরণি (রেড রোড)-আচার্য জগদীশচন্দ্র বসু রোড মোড়ে এসে সমাপ্ত হয়েছে।

আচার্য জগদীশচন্দ্র বসু রোডে অবস্থিত গুরুত্বপূর্ণ ভবন, স্থাপনা ও দ্রষ্টব্যগুলি হল নীলরতন সরকার মেডিক্যাল কলেজ ও হাসপাতাল, ডক্টর আর আহমেদ ডেন্টাল কলেজ অ্যান্ড হসপিটাল, মাদার তেরেসার শিশু ভবন, সেন্ট জেমস স্কুল, প্র্যাট মেমোরিয়াল, মাদার তেরেসার সমাধিস্থল - মাদার হাউস, রোমান ক্যাথলিক কবরখানা, গণশক্তি ভবন, অ্যাসেম্বলি অফ গড চার্চ স্কুল, নোনাপুকুর ট্রাম ডিপো, স্কটিশ চার্চ কবরখানা, লা মার্টিনিয়ার কলকাতা, শহিদ ভগৎ সিং উদ্যান (মিন্টো পার্ক), হোটেল হিন্দুস্তান ইন্টারন্যাশানাল (এইচএইচআই) কলকাতা, আচার্য জগদীশচন্দ্র বসু কলেজ, নেহেরু চিলড্রেন্স মিউজিয়াম, ক্যালকাটা ক্লাব, পশ্চিমবঙ্গ নাট্য আকাদেমি, কলকাতা তথ্যকেন্দ্র, নন্দন, পশ্চিমবঙ্গ বাংলা আকাদেমি, রবীন্দ্রসদন, এসএসকেএম হাসপাতাল, ডক্টর বিধানচন্দ্র রায় পোস্ট গ্রাজুয়েট ইনস্টিটিউট অফ বেসিক মেডিক্যাল সায়েন্সেস ও কলকাতা রেসকোর্স।

## তথ্যসূত্র

## আরও দেখুন
* আচার্য প্রফুল্লচন্দ্র রোড
* জগদীশচন্দ্র বসু

বিষয়শ্রেণী:কলকাতার সড়ক
আচার্য প্রফুল্লচন্দ্র রোড

থাম্ব|আচার্য প্রফুল্লচন্দ্র রোড, মানিকতলা মোড় এর কাছে।

**আচার্য প্রফুল্লচন্দ্র রোড** বা **এ পি সি রোড** (পূর্বনাম **আপার সার্কুলার রোড**) কলকাতার একটি গুরুত্বপূর্ণ রাস্তা। ১৭৯৯ সালে মারাঠা খাত বুজিয়ে সারকুলার রোড নামে এই রাস্তাটি নির্মাণ করা হয়েছিল। এই রাস্তাটিই কলকাতা দ্বিতীয় রাস্তা যেটি রোড নামে অভিহিত হয়। লৌকিক নামে সারকুলার রোড **বাহার সড়ক** নামেও পরিচিত ছিল। স্বাধীনতার পর দুই বিশিষ্ট বাঙালি বৈজ্ঞানিক আচার্য প্রফুল্লচন্দ্র রায় ও আচার্য জগদীশচন্দ্র বসুর নামে রাস্তাটির উত্তর ও দক্ষিণভাগ নামাঙ্কিত হয়। আচার্য জগদীশচন্দ্র বসু রোড ও আচার্য প্রফুল্লচন্দ্র রোড একত্রে কলকাতার দীর্ঘ রাস্তাগুলির মধ্যে অন্যতম।

আচার্য প্রফুল্লচন্দ্র রোড শ্যামবাজার অঞ্চলের প্রসিদ্ধ পাঁচ মাথার মোড় থেকে নিষ্ক্রান্ত হয়ে খান্না মোড়, বিডন স্ট্রিট মোড়, মানিকতলা মোড়, রাজাবাজার মোড়, কলেজ স্ট্রিট মোড়, মহাত্মা গান্ধী রোড মোড়, শিয়ালদহ হয়ে বিদ্যাপতি সেতু নামক উড়ালপুল অবধি বিস্তৃত। এর পর থেকে রাস্তাটি আচার্য জগদীশচন্দ্র বসু রোড নামে অভিহিত হয়েছে।

আচার্য প্রফুল্লচন্দ্র রোডে অবস্থিত গুরুত্বপূর্ণ ভবন, স্থাপনা ও দ্রষ্টব্যগুলি হল : শ্যামবাজার পাঁচ মাথার মোড়, খান্না সিনেমা, বঙ্গীয় সাহিত্য পরিষদ, কেন্দ্রীয় ব্লাডব্যাংক, বসু বিজ্ঞান মন্দির, ক্যালকাটা ডেফ স্কুল, রাজাবাজার বিজ্ঞান কলেজ, ডক্টর এম এন চ্যাটার্জি চক্ষু চিকিৎসালয় এবং আয়ুর্বেদিক কলেজ (স্নাতক) ও হাসপাতাল, ভিক্টোরিয়া ইনস্টিটিউশন, ইএসআই হসপিটাল, বিদ্যাপতি সেতু ও শিয়ালদহ রেলওয়ে টার্মিনাস।

## তথ্যসূত্র

## আরও দেখুন
* আচার্য জগদীশচন্দ্র বসু রোড
* প্রফুল্লচন্দ্র রায়

বিষয়শ্রেণী:কলকাতার সড়ক
বালিগঞ্জ সার্কুলার রোড

**বালিগঞ্জ সার্কুলার রোড** কলকাতার দক্ষিণভাগে অবস্থিত বিলাসবহুল বসতিঅঞ্চল বালিগঞ্জের মধ্য দিয়ে প্রসারিত মহানগরীর একটি অত্যন্ত গুরুত্বপূর্ণ রাস্তা। গড়িয়াহাট রোডে অবস্থিত বালিগঞ্জ বিজ্ঞান কলেজ থেকে গুরুসদয় দত্ত রোড হয়ে তার মাইলখানেক দূরে আচার্য জগদীশচন্দ্র বসু রোড পর্যন্ত প্রসারিত এই রাস্তার ধারে রয়েছে ত্রিপুরা হাউস, সেন্ট লরেন্স হাইস্কুল প্রভৃতি বিখ্যাত প্রতিষ্ঠান। বালিগঞ্জ ময়দান ক্যাম্প নামে পরিচিত একটি সুবিশাল মিলিটারি ক্যাম্প রাস্তাটির উত্তর-পশ্চিম ভাগে ডেভিড হেয়ার ট্রেনিং কলেজ থেকে চক্রবেড়িয়া রোড ক্রসিং অবধি প্রসারিত।

বালিগঞ্জ সার্কুলার রোডের ধারে বহু বিখ্যাত ব্যক্তির বাড়ি অবস্থিত। এখানকার বেদান্ত অ্যাপার্টমেন্টে অতীতের বিশিষ্ট চলচ্চিত্রাভিনেত্রী সুচিত্রা সেনের বাস। বালিগঞ্জ সার্কুলার রোডের দেবদ্বার এই অঞ্চলের সর্বোত্তম আবাসনগুলির মধ্যে অন্যতম। অন্যান্য দ্রষ্টব্য ও স্থাপনাগুলির মধ্যে ম্যাক্সমুলার ভবন (গ্যেটে ইনস্টিটিউট), মিরান্ডা হল মন্টেসারি স্কুল ও কেন্দ্রীয় বিদ্যালয় উল্লেখযোগ্য।

## বহিঃসংযোগ
* Ballygunge Science College
* St Lawrence High School
* St Lawrence High School

## আরও দেখুন

বিষয়শ্রেণী:কলকাতার রাস্তা
বিষয়শ্রেণী:কলকাতার পাড়া
বিপিনবিহারী গাঙ্গুলি স্ট্রিট

thumb|বিপিনবিহারী গাঙ্গুলি স্ট্রিটে বিপিনবিহারী গঙ্গোপাধ্যায়ের মূর্তি
**বিপিনবিহারী গাঙ্গুলি স্ট্রিট** বা **বি বি গাঙ্গুলি স্ট্রিট** (পূর্বনাম **বউবাজার স্ট্রিট**) মধ্য কলকাতায় পূর্ব-পশ্চিমে বিস্তৃত একটি গুরুত্বপূর্ণ রাস্তা। কলকাতার প্রথম যুগে রাস্তাটি *পূর্বদিকের পথ* বা *অ্যাভিনিউ টু দি ইস্টওয়ার্ড* নামে অভিহিত হত। লর্ড কর্নওয়ালিসের আমলে এই রাস্তাটির নাম ছিল **বৈঠকখানা স্ট্রিট**। ১৭৮৫ সালের মানচিত্রে লালবাজার থেকে শিয়ালদহ পর্যন্ত প্রসারিত এই রাস্তাটি বৈঠকখানা স্ট্রিট বা বউবাজার নামে উল্লিখিত। উনিশ শতকের দ্বিতীয় পাদে বিশ্বনাথ মতিলাল নামে বিখ্যাত বউবাজারের এক বাঙালি ব্রাহ্মণ ব্যবসায়ী তার কন্যাসমা প্রিয় বাঙালি পুত্রবধূকে বউবাজারের বাজারটি দান করেন। বিশ শতকে এই রাস্তাটির নাম বদলে বিপিন বিহারী গাঙ্গুলি স্ট্রিট রাখা হয়।

বর্তমানে বি বি গাঙ্গুলি স্ট্রিট শিয়ালদহ রেলওয়ে টার্মিনাসের সঙ্গে শহরের কেন্দ্রীয় প্রশাসনিক ও বাণিজ্য অঞ্চল বিবাদীবাগের সংযোগ রক্ষা করছে। শিয়ালদহের দিকে এই রাস্তার পূর্বপ্রান্তে একটি বিরাট সবজি-বাজার থাকার দরুন অঞ্চলটি বেশ ঘিঞ্জি। এই কারণে যাত্রীরা অনেকে বাসের বদলে হেঁটে বিবাদীবাগে যাওয়া পছন্দ করেন।

বি বি গাঙ্গুলি স্ট্রিট একমুখী। শিয়ালদহ থেকে বিবাদীবাগের দিকেই কেবল যান চলাচল করতে পারে। রাজা রামমোহন রায় সরণি, কলেজ স্ট্রিট, চিত্তরঞ্জন অ্যাভিনিউ ও রবীন্দ্র সরণি এই রাস্তাটিকে ক্রস করে গেছে।

## তথ্যসূত্র

## আরও দেখুন
* বউবাজার

বিষয়শ্রেণী:কলকাতার রাস্তা
ব্রিটিশ ফার্মাকোপিয়া

**ব্রিটিশ ফার্মকোপিয়া** এর সংক্ষিপ্ত রূপ বি.পি.। ইংল্যান্ডের ঔষধ বিষয়ক দপ্তর হতে বা‍ৎসরিকভাবে প্রকাশিত মান নিয়ন্ত্রণ বিষয়ক পত্রিকা। এটিতে ব্যক্তিগত ও কোম্পানিগত ভাবে বিভিন্ন গবেষণা, উন্নয়ন, উৎপাদন ও পরীক্ষণের বিষয়ে সর্বশেষ তথ্য ও উপাত্ত সমূহ উপস্থাপন করা হয়।

মূলত কোন ঔষধ তৈরির পর তা ২/৪ বছর পরীক্ষাধীন থাকে, যাদের বৈশিষ্ট্যগত নামের শেষে আই. এন. এন থাকে। এটি সফলভাবে তার পরীক্ষাকাল শেষ করার পর সে ঔষধ বি.পি. বা ইউ.এস.পি. দ্বারা বৈশিষ্ট্যগত হয়।

## বহিঃসংযোগ
* British Pharmacopoeia Commission, publisher of the British Pharmacopoeia

বিষয়শ্রেণী:ফার্মকোপিয়া
বিষয়শ্রেণী:যুক্তরাজ্যে প্রকাশনা
বিষয়শ্রেণী:চিকিৎসা নির্দেশিকা
সিপ্রোফ্লক্সাসিন

**সিপ্রোফ্লক্সাসিন** একটি সিনথেটিক কেমোথেরাপিউটিকএজেন্ট যা জীবনহরনকারি কিছু ক্ষতিকারক ব্যাকটেরিয়াল ক্ষত নিরাময়ের জন্য ব্যবহৃত হয়।ফ্লুরোকুইনোলন পরিবারের ১টি ব্যাকটেরিয়া রোধি ঔষধ হিসেবে এর ব্যবহার।২য় প্রজন্মের এই এন্টিবায়োটিক সারা বিশ্বে ৩০০ রও বেশি কোম্পানি এটি বিভিন্ন নামে এটি বাজারজাত করছে।বাংলাদেশে সিপ্রোসিন, সারভিনাপ্রক্স, ফ্লনটিন, সিপ্রো, কেপ্রন ইত্যাদি নামে পাওয়া যায়।এর ২৫০ মিলিগ্রাম, ৫০০ মি.গ্রা.ও ৭৫০ মি.গ্রা. ৩ মাত্রার ট্যাবলেট, সিরাপ, ইনজেকশন ফরমে পাওয়া যায়। পশুর জন্যও এটি পাওয়া যায়।

## গ্রহনীয় মাত্রা
দিনে ২ বারে ১ গ্রাম, অথবা নির্দেশনা মোতাবেক শরীরের ওজন অনুপাতে ব্যবহার্য।

## তথ্যসূত্র

বিষয়শ্রেণী:ঔষধ প্রস্তুতি ও ব্যবহার বিজ্ঞান
বিষয়শ্রেণী:ঔষধ
বিষয়শ্রেণী:অ্যান্টিবায়োটিক
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
বিষয়শ্রেণী:নেফ্রোটক্সিন
সেফট্রায়াক্সন

**সেফট্রায়াক্সন** (Ceftriaxone) হলো ৩য় প্রজন্মের সেফালোস্পোরিন পরিবারের ১টি শক্তিশালি অ্যান্টিবায়োটিক।  অন্যান্য ৩য় প্রজন্মের সেফালোস্পোরিন এর মতই এটি গ্রাম পজিটিভ এবং গ্রাম নেগেটিভ উভয় ধরনের ব্যাকটেরিয়ার সংক্রমণের বিরুদ্ধে কার্যকর। এর মধ্যে রয়েছে মধ্যকর্ণের সংক্রমণ, এন্ডোকার্ডাইটিস, মেনিনজাইটিস, নিউমোনিয়া, হাড় এবং সন্ধির সংক্রমণ, অন্ত্র-পেটের সংক্রমণ, ত্বকের সংক্রমণ, মূত্রনালীর সংক্রমণ, গনোরিয়া এবং পেলভিক প্রদাহজনিত রোগ। বাংলাদেশে টাইফয়েড জ্বরে এটির বহুল ব্যবহার রয়েছে।

এটি কখনও কখনও সংক্রমণের প্রতিরোধের চেষ্টা করার জন্য অস্ত্রোপচারের আগে এবং পোকামাকড় কামড়ের পরে ব্যবহৃত হয়। সাধারণত ২ গ্রাম, ১গ্রাম, ৫০০ মি.গ্রা ও ২৫০ মি.গ্রা. ইনজেকশন হিসেবে এটি সারা বিশ্বে পাওয়া যায়। সাধারণ পার্শ্ব প্রতিক্রিয়াগুলির মধ্যে রয়েছে ইনজেকশনের স্থানে ব্যথা এবং অ্যালার্জির প্রতিক্রিয়া। অন্যান্য সম্ভাব্য পার্শ্ব প্রতিক্রিয়াগুলির মধ্যে রয়েছে  ক্লসট্রিডিয়াম ডিফিসিলির সংক্রমণে- ডায়রিয়া, রক্তস্বল্পতা, পিত্তথলির রোগ এবং খিঁচুনি। যাদের পেনিসিলিনের জন্য অ্যানাফিল্যাক্সিস হয়েছে তাদের ক্ষেত্রে এটি সুপারিশ করা হয় না। তবে যাদের হালকা প্রতিক্রিয়া রয়েছে তাদের ক্ষেত্রে এটি ব্যবহার করা যেতে পারে। শিরায় প্রয়োগের সময় ক্যালসিয়ামের সাথে দেওয়া উচিত নয়। গর্ভাবস্থায় এবং বুকের দুধ খাওয়ানোর সময় সেফট্রায়াক্সন তুলনামূলকভাবে নিরাপদ বলে সম্ভাব্য প্রমাণ রয়েছে। এটি একটি তৃতীয় প্রজন্মের সেফালোস্পোরিন যা ব্যাকটিরিয়াকে কোষের প্রাচীর তৈরি করতে বাধা দিয়ে কাজ করে।

সেফট্রায়াক্সন ১৯৭৮ সালে পেটেন্ট করা হয়েছিল এবং ১৯৮২ সালে চিকিৎসায় ব্যবহারের জন্য অনুমোদিত হয়েছিল।  এটি বিশ্ব স্বাস্থ্য সংস্থার অপরিহার্য ওষুধের তালিকায় রয়েছে।  এটি জেনেরিক ওষুধ হিসাবে উপলব্ধ। 

## তথ্যসূত্র

বিষয়শ্রেণী:ঔষধ প্রস্তুতি ও ব্যবহার বিজ্ঞান
বিষয়শ্রেণী:ঔষধ
বিষয়শ্রেণী:সেফালোস্পোরিন অ্যান্টিবায়োটিক
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
প্যারাসিটামল

**প্যারাসিটামল** একটি সুলভ ঔষধ যা সচরাচর জ্বর ও ব্যথা উপশমে সেবন করা হয়। এটি যুগপৎ 'অ্যানালজেসিক (ব্যথা নাশক)' এবং 'অ্যান্টিপাইরেটিক (জ্বর নাশক)' শ্রেণির ঔষধ; জলে সহজে দ্রবণীয়। এর অন্য নাম  **অ্যাসিটামিনোফেন** (acetaminophen )। প্যারাসিটামল আবিষ্কার হয় ১৮৭৭ সালে মতান্তরে ১৮৫২ সালে।

প্যারাসিটামল একটি জেনেরিক নাম এবং বিভিন্ন ঔষধ প্রস্তুতকারক প্রতিষ্ঠান নিজেদের নির্বাচিত নানা নামে প্যারাসিটামল উৎপাদন ও বাজারজাত করে, এই নাম গুলোকে 'ব্রান্ড নেম' বলে। 

এটি দৈনিক সর্বোচ্চ ৪০০০ মিলিগ্রাম&nbsp;(৪ গ্রাম) পর্যন্ত গ্রহণ করা যায়। সাধারণত ৫০০ মিলিগ্রামের ট্যাবলেট বা ক্যাপলেট আকারে এটি বাজারজাত করা হয়। প্রাপ্ত বয়স্ক ব্যক্তির জন্য সর্বোচ্চ হার প্রতি বারে ১০০০ মিলিগ্রাম (১ গ্রাম)। প্যারাসিটামল একটি 'ওভার দি কাউন্টার মেডিসিন' অর্থাৎ ডাক্তারের চিকিৎসাপত্র ব্যতিরেকেই এটি কিনতে পাওয়া যায়। তাই অনেকে যখন-তখন অর্থাৎ সামান্য উপসর্গে প্যারাসিটামল গ্রহণ করে। সাধারণভাবে পার্শ্বপ্রতিক্রিয়াহীন হলেও অধিক ব্যবহার যকৃতের জন্য ক্ষতিকর। এমনকি লিভার সিরোসিসও হতে পারে। অ্যাসিটামিনোফেনে যাদের অ্যালার্জি বা সংবেদনশীলতা আছে তাদের এই ঔষধ গ্রহণ করা ঠিক নয়। কিডনি সমস্যা থাকলে বা মাদকাসক্ত হলে ডাক্তারের পরামর্শ ছাড়া প্যারাসিটামল সেবন করা নিষেধ। দীর্ঘ মেয়াদে প্যারাসিটামল সেবন করলে হৃৎপেশীর রক্তাভাবজনিত মৃত্যু ও স্ট্রোকের ঝুঁকি বাড়ে।

এটি ট্যাবলেট, সিরাপ, সাসপেনশন ও সাপোজিটর ফর্মে পাওয়া যায়। অনেক ক্ষেত্রে প্যারাসিটামলের সঙ্গে ক্যাফেইন মিশিয়ে প্যারাসিটামল ট্যাবলেট প্রস্তুত করা হয়। এতে ব্যথানাশক ক্রিয়া বৃদ্ধি পায় অর্থাৎ ব্যথা নিরাময়ে দ্রুততর কাজ করে। 

প্যারাসিটামলের সাধারণ পার্শ্ব প্রতিক্রিয়ার মধ্যে বমি বমি ভাব এবং পেটের নিচের অংশের ব্যথা অন্যতম। এই পার্শ্ব প্রতিক্রিয়া মূলত স্বল্প সময় ধরে প্যারাসিটামল গ্রহনের জন্য হয়ে থাকে। দীর্ঘ মেয়াদে প্যারাসিটামল গ্রহনের ফলে রক্তের হিমোগ্লোবিন কমে যেতে পারে।

## তথ্যসূত্র

## বহিঃসংযোগ

* Paracetamol at Chemsynthesis
* Paracetamol Information Centre
* Paracetamol International Chemical Safety Cards
* The Julius Axelrod Papers
* FDA: Safe Use of Over-the-Counter Pain Relievers/Fever Reducers
* FDA: Consumer Update "Acetaminophen and Liver Injury: Q and A for Consumers" (link) 
* FDA: Consumer Update "Acetaminophen and Liver Injury: Q and A for Consumers" (PDF) 
* U.S. National Library of Medicine: Drug Information Portal–Paracetamol
* Acetaminophen bound to proteins in the Protein Data Bank

বিষয়শ্রেণী:ঔষধ প্রস্তুতি ও ব্যবহার বিজ্ঞান
বিষয়শ্রেণী:ঔষধ
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
বিষয়শ্রেণী:ব্যথানাশক
বিষয়শ্রেণী:হেপাটোটক্সিন
বিষয়শ্রেণী:বালাইনাশক
জেনেরিক ড্রাগ

থাম্ব|জেনেরিক ড্রাগ সম্পর্কে গবেষণা
**জেনেরিক ড্রাগস** (সংক্ষেপে জেনেরিক), ঔষধের মূল নাম, যেটি নিশ্চিত করে এই ঔষধের তৈরি উপাদান কি। এটি বিশ্বব্যাপি একই হয়ে থাকে। কোম্পানিগতভাবে ব্র্যান্ড নাম বা মার্কা নাম ভিন্ন হলেও জেনেরিক নাম থেকে বোঝা যায় ঔষধটি কোন ধরনের, এর কার্যকর উপাদান ও কোন রোগের জন্য নির্দেশিত। এর ফলে কোন ঔষধকে বিশ্বব্যাপি চেনা যায়। ঔষধের ব্র্যান্ড নামের নিচে এটি উল্লেখ করা বাধ্যতামূলক। 

## তথ্যসূত্র

## বহিঃসংযোগ
* United States Adopted Names Program, generic drug naming process, lists of adopted names
* USFDA, Office of Generic Drugs 
* UK Department of Health, generic drugs 
* The Medical Letter on Drugs and Therapeutics
* Collection of national and international Guidelines
* ''GPhA'' Generic Pharmaceutical Association
* ''Canada'' Generic Drugs: Government of Canada and Health Canada

বিষয়শ্রেণী:ঔষধ প্রস্তুতি ও ব্যবহার বিজ্ঞান
বিষয়শ্রেণী:ঔষধ
বিষয়শ্রেণী:ঔষধ শিল্প
বিষয়শ্রেণী:ঔষধ শিল্পোৎপাদন নীতি
বিষয়শ্রেণী:পাবলিক ডোমেইন
গড়িয়াহাট রোড

**গড়িয়াহাট রোড** দক্ষিণ কলকাতার একটি গুরুত্বপূর্ণ রাস্তা। এটি বালিগঞ্জ ফাঁড়ি থেকে যাদবপুর থানা পর্যন্ত প্রসারিত। বালিগঞ্জ সার্কুলার রোড, গুরুসদয় দত্ত রোড, হাজরা রোড, রাসবিহারী অ্যাভিনিউ ও প্রিন্স আনোয়ার শাহ রোডের ক্রসিং এই রাস্তায় অবস্থিত।

বৃহত্তর গড়িয়াহাট রোডের বিস্তারটি অবশ্য পার্কসার্কাস মোড় থেকে শুরু হচ্ছে। এই অঞ্চলে রাস্তাটির নাম **সৈয়দ আমির আলি অ্যাভিনিউ** (আদি নাম ওল্ড বালিগঞ্জ রোড)। বিড়লা মন্দির, বিড়লা শিল্প ও প্রযুক্তি সংগ্রহশালা এই রাস্তায় অবস্থিত। বালিগঞ্জ ফাঁড়ি থেকে গড়িয়াহাট রোড নামে রাস্তাটি গোলপার্ক হয়ে ঢাকুরিয়া ব্রিজ পর্যন্ত গেছে। ব্রিজ পেরিয়ে রাস্তাটি **গড়িয়াহাট রোড (দক্ষিণ)** নামে অভিহিত হয়েছে। গোলপার্কের রামকৃষ্ণ মিশন ইনস্টিটিউট অফ কালচার এই রাস্তার ধারে অবস্থিত। এরপর যোধপুর পার্ককে ডাইনে ও ঢাকুরিয়া-সেলিমপুরকে বাঁয়ে রেখে যাদবপুর অবধি প্রসারিত হয়েছে। যাদবপুর থানা-প্রিন্স আনোয়ার শাহ রোড ক্রসিং থেকে এই রাস্তাটি রাজা সুবোধচন্দ্র মল্লিক রোড নামে গড়িয়া অবধি চলে গেছে। রাজা সুবোধচন্দ্র মল্লিক রোডের ধারেই যাদবপুর বিশ্ববিদ্যালয় অবস্থিত। 
 
গড়িয়াহাট রোডের ধারে বালিগঞ্জের গড়িয়াহাট শাড়ি, ইলেকট্রনিক ও অন্যান্য দ্রব্যসামগ্রীর এক বিরাট পাইকারি বাজার। বালিগঞ্জ ফাঁড়ি-হাজরা রোড ক্রসিং থেকে শুরু হয়ে গড়িয়াহাট রোড এই বাজারটির উপর দিয়ে দক্ষিণে প্রসারিত হয়েছে। প্যান্টালুন্স, গড়িয়াহাট মার্কেট, বালিগঞ্জ এসি মার্কেট ও দক্ষিণাপণ শপিং সেন্টার এই রাস্তার উপর অবস্থিত কয়েকটি বিখ্যাত বাজার। এছাড়া বহু সরকারি ‘হ্যান্ডিক্র্যাফট অ্যান্ড টেক্সটাইল এম্পোরিয়াম’ ও গয়নার দোকান এই রাস্তায় অবস্থিত। গড়িয়াহাট এর মাছের বাজারটির জন্যও বিখ্যাত। এছাড়াও রয়েছে বেদুইন, ভজহরি মান্না, বাঞ্ছারাম, তেরো পার্বণ ইত্যাদি কয়েকটি অত্যাধুনিক অভিজাত রেস্তোরাঁ।

বিষয়শ্রেণী:কলকাতার রাস্তা
বিষয়শ্রেণী:দক্ষিণ কলকাতার পাড়া
বিষয়শ্রেণী:কলকাতার পাড়া
বিষয়শ্রেণী:ভারতের কেনাকাটা জেলা ও রাস্তা
গুরুসদয় দত্ত রোড

thumb|গুরুসদয় দত্ত রোড, বিড়লা শিল্প ও প্রযুক্তি সংগ্রহশালার কাছে।

**গুরুসদয় দত্ত রোড** (বা **গুরুসদয় রোড**) দক্ষিণ কলকাতার বালিগঞ্জ অঞ্চলের একটি গুরুত্বপূর্ণ রাস্তা। রাস্তাটির আদি নাম বালিগঞ্জ স্টোর রোড। পরবর্তীকালে বিশিষ্ট বাঙালি আইসিএস অফিসার ও দেশপ্রেমিক তথা ব্রতচারী আন্দোলনের প্রবক্তা গুরুসদয় দত্তের নামে রাস্তাটির নামকরণ হয়।

মহারাজা সুরেন ঠাকুর এই অঞ্চলের এক বিশিষ্ট বাসিন্দা ছিলেন। তার বসতবাড়িটিতে এখন অবস্থিত বিড়লা শিল্প ও প্রযুক্তি সংগ্রহশালা। ১৯৫৯ সালে প্রতিষ্ঠিত এই জাদুঘরটি এশিয়ার প্রথম জনপ্রিয় বিজ্ঞান সংগ্রহশালা। শিল্পপতি কে কে বিড়লা, বি এম বিড়লা, রাজা আনন্দীলাল পোদ্দার, এইচ এল সোমানি, নবাব ফারুকি, আইসিএস অফিসার স্যার কে জি গুপ্ত এবং যাঁর নামে এই রাস্তার নাম সেই গুরুসদয় দত্তের বসতবাড়িও এই রাস্তাটির ধারেই অবস্থিত। এছাড়া রয়েছে ১৭৯২ সালে প্রতিষ্ঠিত পৃথিবীর দ্বিতীয় প্রাচীনতম ক্রিকেট ক্লাব ক্যালকাটা ক্রিকেট ক্লাব। এছাড়া গান্ধার আর্ট গ্যালারি, কলকাতার সেরা চীনা রেস্তোরাঁ মেইনল্যান্ড চায়না এই অঞ্চলেই অবস্থিত।

## তথ্যসূত্র

### বহিঃসংযোগ
# Birla Industrial and Technological Museum
# The Calcutta Cricket and Football Club 
# Barista

বিষয়শ্রেণী:কলকাতার রাস্তা
পূর্ব কলকাতা জলাভূমি

thumb|নলবন ভেড়ি, পূর্ব কলকাতা জলাভূমি।

**পূর্ব কলকাতা জলাভূমি** পশ্চিমবঙ্গের রাজধানী কলকাতা মহানগরীর পূর্বদিকে অবস্থিত প্রাকৃতিক ও মনুষ্যসৃষ্ট জলাভূমিময় একটি অঞ্চল। কলকাতা, উত্তর ২৪ পরগনা ও দক্ষিণ চব্বিশ পরগনা জেলার মোট ১২৫ বর্গকিলোমিটার জুড়ে ব্যাপ্ত এই সুবৃহৎ জলাভূমিতে লবণাক্ত জলের বিল, নোনা জমির পাশাপাশি নিকাশি ফার্ম ও স্থায়ী পুকুরও দেখা যায়। এই জলাভূমিটি কলকাতার নিকাশিক্ষেত্র হিসেবে ব্যবহৃত হয় এবং বর্জ্য জল দ্বারা পুষ্ট হয়ে মাছ ও অন্যান্য শাকসবজির চাষ করা হয়। ২০০২ সালের ১৯ অগস্ট রামসার কনভেনশন অনুসারে পূর্ব কলকাতা জলাভূমি “আন্তর্জাতিক গুরুত্বসম্পন্ন জলাভূমি” হিসেবে ঘোষিত হয়।

সাম্প্রতিককালে বেআইনি জমিভরাটের প্রবণতা বৃদ্ধি পাওয়ায় এই জলাভূমিটি মূল শহরের সঙ্গে মিশে যাচ্ছে। ব্যাপক হারে জমি উন্নয়ন ও নগরায়ন পরিবেশের ওপর বিরূপ প্রভাব ফেলছে। কারণ এই জলাভূমিটি একটি প্রাকৃতিক জলধারক যা মাত্রাতিরিক্ত বৃষ্টির জল ধারণ করে নেয় এবং সামান্য হলেও শহরের দূষণ রোধে সহায়তা করে। কলকাতা শহরের কাছে এই জলাভূমিটি এ কারণেই অত্যন্ত গুরুত্বপূর্ণ যে এটিকে পুনর্ব্যবহারের সুবিধাযুক্ত একটি প্রাকৃতিক জৈব-বর্জ্য নিকাশিক্ষেত্র হিসেবে ব্যবহার করা হয়।

## তথ্যসূত্র

## বহিঃসংযোগ
* East Calcutta Wetlands (World Wildlife Fund, India)
* East Kolkata Wetlands (New Agriculturalist)

বিষয়শ্রেণী:কলকাতার জলাশয়
বিষয়শ্রেণী:পূর্ব কলকাতা
বিষয়শ্রেণী:ভারতের রামসার স্থান
বিষয়শ্রেণী:রামসার স্থান
বিষয়শ্রেণী:পশ্চিমবঙ্গের জলাশয়
বিষয়শ্রেণী:জলাভূমি
বিষয়শ্রেণী:কলকাতার ভূগোল
এসিআই লিমিটেড

**এসিআই** () বা **অ্যাডভান্সড কেমিক্যাল ইন্ডাস্ট্রিজ** বাংলাদেশের একটি অন্যতম বৃহৎ শিল্প সংস্থা। ঔষধ শিল্প প্রতিষ্ঠান হিসেবে যাত্রা শুরু করলেও বর্তমানে ২৫টি কোম্পানি মিলে একটি বৃহৎ শিল্প-গ্রুপ গড়ে তুলেছে।

## ইতিহাস
প্রাক্তন আইসিআই (ICI) ১৯৯২ সালে এদেশে তাদের ব্যবসা গুটিয়ে নেয়ার সময় তা বর্তমান গোষ্ঠীর কাছে বিক্রি করে যায়, আন্তর্জাতিক কোম্পানি আইসিআই এর সুনাম ও তার ঔষধগুলো ধরে রাখার জন্য বর্তমান মালিকপক্ষ এর পূর্বতন নামের সাথে মিলিয়ে এসিআই রাখে এবং কোম্পানি লোগো প্রায় একই রাখে।
বর্তমানে আনিসুদ্দৌলা এই প্রতিষ্ঠানটির চেয়ারম্যান। তার বড় ছেলে আরিফুদ্দৌলা ACI এর দায়িত্বে আছেন।

## পণ্য
বর্তমানে এসিআই গ্রুপের অধীনে এখন কোম্পানির সংখ্যা প্রায় ২৫টি। ওষুধ, পশুর ওষুধ, সার, কীটনাশক, কৃষিপণ্য, ভোগ্যপণ্য, খাদ্যপণ্য, নিত্যব্যবহার্য পণ্য, কৃষি ও বাণিজ্যিক যান, মোটরসাইকেল ইত্যাদি খাতে ব্যবসা রয়েছে তাদের। এসিআই গ্রুপের মোট বার্ষিক পণ্য বিক্রি দাঁড়িয়েছে প্রায় সাড়ে সাত হাজার কোটি টাকা। ২০১৭–১৮ অর্থবছরে পুঁজিবাজারে নিবন্ধিত এসিআইয়ের দুই প্রতিষ্ঠানের বিক্রি ছিল ৬ হাজার ২৬৬ কোটি টাকা। এছাড়া এসিআই প্রায় ১০ হাজারের মতো কর্মীর কর্মসংস্থানে ব্যবস্থা করেছে।

## এসিআই ফার্মা
অ্যাডভান্সড কেমিক্যাল ইন্ডাস্ট্রিজ (পিএলসি), সংক্ষেপে এসিআই, বাংলাদেশের একটি অন্যতম বৃহৎ এবং বৈচিত্র্যপূর্ণ শিল্পগোষ্ঠী, যা ফার্মাসিউটিক্যালস, ভোগ্যপণ্য, কৃষি ব্যবসা এবং খুচরা চেইন শপসহ বিভিন্ন খাতে ব্যবসা পরিচালনা করে। 

## তথ্যসূত্র

## বহিঃসংযোগ
* ACI Limited Official Website
* ACI Fertilzier Official Website
* ACI Pharma profile on Pharma Mirror Magazine

বিষয়শ্রেণী:বাংলাদেশের সম্মিলিত কোম্পানি
বিষয়শ্রেণী:১৯৯২-এ বাংলাদেশে প্রতিষ্ঠিত
বিষয়শ্রেণী:বাংলাদেশের ঔষধ প্রস্তুতকারক কোম্পানি
এস্তোনীয় ভাষা

থাম্ব|এস্তোনীয় ভাষার বই
**এস্তোনীয় ভাষা** (এস্তোনীয় ভাষায়: ; আ-ধ্ব-ব: [ˈeːsti ˈkeːl]) একটি ফিন্নো-উগ্রীয় ভাষা, যা এস্তোনিয়ার সরকারি ভাষা। এস্তোনিয়ার প্রায় ১১ লক্ষ লোক এবং এস্তোনিয়ার বাইরের অনেক অভিবাসী সম্প্রদায়ের মানুষ ভাষাটিতে কথা বলেন। ফিনীয় ভাষার সাথে এস্তোনীয় ভাষার অনেক সাদৃশ্য আছে।
## তথ্যসূত্র


বিষয়শ্রেণী:ফিন্নো-উগ্রীয় ভাষা
বিষয়শ্রেণী:রাশিয়ার ভাষা
বিষয়শ্রেণী:লাতভিয়ার ভাষা
বিষয়শ্রেণী:সংযোগাত্মক ভাষা
বিষয়শ্রেণী:ফিনিক ভাষা
বিষয়শ্রেণী:এস্তোনিয়ার ভাষা
এডিথ মড হুল

**এডিথ মড হুল** (অপর পরিচিতি **ই এম হুল** বা **এডিথ এম হুল**) (১৬ অগস্ট ১৮৮০ – ১১ ফেব্রুয়ারি ১৯৪৭) ছিলেন একজন ব্রিটিশ ঔপন্যাসিকা। ১৯২১ সালে প্রকাশিত তার বিশ্ববিখ্যাত রোম্যান্টিক উপন্যাস *[[দ্য শেখ (উপন্যাস)|দ্য শেখ]]* আন্তর্জাতিক বেস্টসেলারের শিরোপা অর্জন করেছিল। ই এম হুল ছিল এডিথ মড উইনস্ট্যানলি নি হান্ডারসনের ছদ্মনাম। তার উপন্যাসখানি বহুল জনপ্রিয় "মরু-রোম্যান্স" ধারার জন্ম দেয়। *দ্য শেখ* উপন্যাসের পর তিনি একই রচনা-অনুক্রমে লেখেন *দ্য শ্যাডো অফ দি ইস্ট*, *দ্য ডেসার্ট হিলার*, এবং *[[সন অব দ্য শেখ|সন অফ দ্য শেখ]]*।

এডিথ মড হান্ডারসনের জন্ম ১৮৮০ সালের ১৬ অগস্ট, লন্ডনের হ্যাম্পস্টেডে। ১৯১০-এর দশকে তার স্বামী প্রথম বিশ্বযুদ্ধে প্রেরিত হলে হুল উপন্যাস লেখা শুরু করেন। তার প্রথম প্রয়াস "দ্য শেখ" ১৯১৯ সালে প্রকাশিত হয় এবং খুব শীঘ্রই পরিণত হয় এক আন্তর্জাতিক ব্লকবাস্টারে। ১৯২১ ও ১৯২২ সালে *[[পাবলিশার্স উইকলি]]* পত্রিকা এটিকে প্রথম দশটি বেস্টসেলারের তালিকায় রেখেছিল। বইটির ১.২ মিলিয়ন কপি সারা পৃথিবীতে খুব তাড়াতাড়ি বিক্রি হয়ে যায়। বিক্রি আরও বাড়ে যখন প্যারামাউন্ট উপন্যাসটির চলচ্চিত্ররূপ *[[দ্য শেখ (চলচ্চিত্র)|দ্য শেখ]]* নির্মাণ করেন। এই ছবিতে রূপ দিয়েছিলেন শব্দহীন চিত্রজগতের শ্রেষ্ঠ “প্রেমিক” রুডলফ ভ্যালেনটিনো।

১৯৩০-এর দশক অবধি হুল লেখালিখি করেছেন। ১৯২৫ সালে প্রকাশিত তার উপন্যাস *সন অফ দ্য শেখ* বইটিও ব্যাপক জনপ্রিয়তা পায়। এও ছবিটির চলচ্চিত্রায়ন "দ্য সন অফ দ্য শেখ"-এও নায়ক ছিলেন ভ্যালেনটিনো।

১৯৪৭ সালের ১১ ফেব্রুয়ারি ৬৬ বছর বয়সে হুল প্রয়াত হন ডার্বিশায়ারের হেজেলহুডে।

## এডিথ এম হুল রচিত গ্রন্থাবলি
থাম্ব|বাম|হেজেলউডে এডিথ মড হুলের সমাধি
* দ্য শেখ, ১৯১৯
* শ্যাডো অফ দি ইস্ট, ১৯২১
* সনস অফ দ্য শেখ, ১৯২৫
* ক্যাম্পিং ইন দ্য সাহারা, ১৯২৬
* দ্য লায়ন টেমার, ১৯২৮
* দ্য ফরেস্ট অফ টেরিবল থিংস, ১৯৩৯

## তথ্যসূত্র

Mao, Douglas and Rebecca L. Walkowitz, eds. *Bad Modernisms*. Durham: Duke University Press 2006.
## বহিঃসংযোগ
* Edith Maude - A forgotten Derbyshire writer ই এম হুল স্মরণিকা
* 
* The Women's Library Archives, which contains "Books and papers relating to EM Hull "
বিষয়শ্রেণী:১৮৮০-এ জন্ম
বিষয়শ্রেণী:১৯৪৭-এ মৃত্যু
বিষয়শ্রেণী:ইংরেজ সাহিত্যিক
বিষয়শ্রেণী:ইংরেজ ঔপন্যাসিক
বিষয়শ্রেণী:রোম্যান্স ঔপন্যাসিক
বিষয়শ্রেণী:২০শ শতাব্দীর ব্রিটিশ লেখিকা
বিষয়শ্রেণী:২০শ শতাব্দীর ব্রিটিশ ঔপন্যাসিক
বিষয়শ্রেণী:আধুনিকতাবাদ
বিষয়শ্রেণী:লন্ডনের লেখক
বিষয়শ্রেণী:মার্কিন বংশোদ্ভূত ব্রিটিশ ব্যক্তি
বিষয়শ্রেণী:ব্রিটিশ নারী ঔপন্যাসিক
বিষয়শ্রেণী:প্রণয়ধর্মী কল্পকাহিনী লেখিকা
বিষয়শ্রেণী:কানাডীয় বংশোদ্ভূত ব্রিটিশ ব্যক্তি
আলতিপ্লানো

থাম্ব|ডান|350px|আন্দেস পর্বতমালার মাঝে বিস্তৃত আলতিপ্লানো মালভূমি
থাম্ব|ডান|350px|বিস্তীর্ণ জনবিরল আলতিপ্লানো মালভূমি
থাম্ব|ডান|350px|আলতিপ্লানোর একটি হ্রদে শয়ে শয়ে ফ্লেমিঙ্গো পাখি চরছে

**আলতিপ্লানো** (স্পেনীয় ভাষায়: Altiplano "উচ্চ সমভূমি") আন্দেস পর্বতমালাতে অবস্থিত একটি উচ্চ মালভূমি অঞ্চল। এটি দক্ষিণ-পশ্চিম বলিভিয়া থেকে দক্ষিণ পেরু পর্যন্ত বিস্তৃত। আন্দেসের পূর্ব ও পশ্চিম কর্দিলেরা পর্বতশ্রেণীদ্বয়ের মধ্যে সমুদ্রতল থেকে ৩৬০০ থেকে ৪০০০ মিটার উচ্চতায় অবস্থিত অনেকগুলি আন্তঃপর্বত এলাকা নিয়ে এই অঞ্চলটি গঠিত। শীতল, শুষ্ক ও ঝোড়ো হাওয়া উপেক্ষা করে এখানে অনেক লোক বাস করেন। আলু ও বার্লির চাষ হয় এবং লামা চরানো হয়। এ অঞ্চলে তিতিকাকা হ্রদ ও পুপো হ্রদ অবস্থিত। বলিভিয়ার এই দ্বিতীয় বৃহত্তম হ্রদটিকে পুনরুজ্জীবিত করা যেতে পারে কিনা তা স্পষ্ট নয়। 

## তথ্যসূত্র

বিষয়শ্রেণী:আর্জেন্টিনার মালভূমি
বিষয়শ্রেণী:বলিভিয়ার মালভূমি
বিষয়শ্রেণী:চিলির মালভূমি
বিষয়শ্রেণী:পেরুর মালভূমি
বিষয়শ্রেণী:ইকুয়েডরের মালভূমি
বিষয়শ্রেণী:আর্জেন্টিনার ভূমিরূপ
অবজেক্টিভ সি

থাম্ব|লুপ লিগো অবজেক্ট ওরিয়েন্টেড প্রোগ্রামিং ভাষা
**অবজেক্টিভ-সি** একটি রিফ্লেকটিভ, অবজেক্ট ওরিয়েন্টেড প্রোগ্রামিং ভাষা যাতে সি ভাষার সাথে স্মলটকের মেসেজ আদান পদ্ধতির সম্মিলন ঘটেছে।

বর্তমানে এটি মূলত ম্যাক ওএস, আইওএস ও গনুস্টেপ সিস্টেমে ব্যবহৃত হয়। এই তিনটি সিস্টেম নির্মিত হয়েছে ওপেনস্টেপ স্ট্যান্ডার্ডের ওপর ভিত্তি করে যা নেক্সটস্টেপ, ওপেনস্টেপ ও কোকোয়া ফ্রেমওয়ার্কের প্রধান ভাষা। সাধারণ অবজেক্টিভ-সি প্রোগ্রাম অবশ্য এই ফ্রেমওয়ার্ক ব্যবহার করে না, বরং অবজেক্টিভ-সি কম্পাইলার সমৃদ্ধ জিসিসি সমর্থিত যেকোন সিস্টেমেই চলে।

## তথ্যসূত্র

## রেফারেন্স
* 

## বহিঃসংযোগ

* Introduction to The Objective-C Programming Language (Apple Developer Connection) 
* *[http://developer.apple.com/documentation/Cocoa/Conceptual/ObjectiveC/ObjC.pdf The Objective-C 2.0 Programming Language] *, PDF download from Apple
* Objective-C GNUstep Base Programming Manual
* Object-Oriented Programming and The Objective-C Language
* Beginner’s Guide to Objective-C
* ObjectiveLib: variant of a Standard Template Library
* Objective-C by Brad Cox
* Object Oriented Programming in Objective-C
* Objective-C FAQ
* comp.lang.objective-C FAQ
* Objective-C: Links, Resources, Stuff 

* [news://comp.lang.objective-c Objective-C mailing list]
* AST for Objective-C in C#

বিষয়শ্রেণী:সি প্রোগ্রামিং ভাষা পরিবার
বিষয়শ্রেণী:ক্লাস-ভিত্তিক প্রোগ্রামিং ভাষা
বিষয়শ্রেণী:চলমান-টাইপকৃত প্রোগ্রামিং ভাষা
বিষয়শ্রেণী:বস্তু-সংশ্লিষ্ট প্রোগ্রামিং ভাষা
আইরিশ সাগর

থাম্ব|317x317পিক্সেল|আইরিশ সাগরের অবস্থান
[থাম্ব|upright=1.2|[ডাবলিন বে]]
[থাম্ব|upright=1.2|[ব্রিটাস বে]]
**আইরিশ সাগর** (, , , , Ulster-Scots: *Airish Sea*, ) বা **মান সাগর** বা **মাংক্স সাগর** (, , ). আটলান্টিক মহাসাগরের একটি বাহু যা পশ্চিমে আয়ারল্যান্ড দ্বীপ এবং পূর্বে গ্রেট ব্রিটেন দ্বীপকে পৃথক করেছে। এটির আয়তন প্রায় ১ লক্ষ বর্গকিলোমিটার। সাগরটি উত্তর-পশ্চিমে নর্থ চ্যানেলের মাধ্যমে এবং দক্ষিণে সেন্ট জর্জেস চ্যানেলের মাধ্যমে আটলান্টিক মহাসাগরের সাথে সংযুক্ত। আইল অভ মান আইরিশ সাগরের বৃহত্তম দ্বীপ। আঞ্চলিক বাণিজ্য, আমদানি-রপ্তানি, পরিবহন, মৎস্য শিকার, বায়ুপ্রবাহ থেকে উৎপন্ন বিদ্যুৎশক্তি, নিউক্লীয় প্ল্যান্ট, ইত্যাদি কারণে আইরিশ সাগর গুরুত্বপূর্ণ। সাগরটির তলদেশ দিয়ে প্রায় ৮০ কিলোমিটার সুড়ঙ্গ খুঁড়ে ব্রিটেন ও আয়ারল্যান্ড দ্বীপদুইটির মধ্যে রেল যোগাযোগ স্থাপনের ব্যাপারটি নিয়ে বহুদিন ধরে আলোচনা হচ্ছে। বর্তমানে এই দুই দ্বীপের মধ্যে বাৎসরিক প্রায় ১ কোটি ২০ লক্ষ যাত্রী এবং ১৭ মিলিয়ন টন দ্রব্য আসা-যাওয়া করে।

## তথ্যসূত্র
থাম্ব|320px|ডান|আইরিশ সাগরের রিলিফ মানচিত্র; মালামাল ও যাত্রী উভয়কে পরিবহনকারী বন্দরগুলি লাল বিন্দু দিয়ে এবং কেবল মালামাল পরিবহনের বন্দরগুলিকে নীল বিন্দু দিয়ে দেখানো হয়েছে।

## বহিঃসংযোগ


বিষয়শ্রেণী:আটলান্টিক মহাসাগরের প্রান্তিক সাগর
বিষয়শ্রেণী:আয়ারল্যান্ডের ভূগোল
বিষয়শ্রেণী:যুক্তরাজ্যের ভূগোল
বিষয়শ্রেণী:ইউরোপীয় সাগর
লেটার অব ইনটেন্ট

**লেটার অব ইনটেন্ট**
২ বা ততোধিক পক্ষের মধ্যে মূল চুক্তি সম্পাদনের পূর্বে করা খসড়া চুক্তি যা ঐ মূল চুক্তি সম্পাদনের বিষয়ে নিশ্চয়তা প্রদান করে।এটাকে প্রাথমিক চুক্তি/বায়না বলা চলে।সম্পত্তি ক্রয়ে, শেয়ার ক্রয়ে, যৌথ মালিকানা ইত্যাদি বড় আকারের অর্থবিষয়ক যেকোন চুক্তির বিষয়ে এটি করা যায়।

বিষয়শ্রেণী:ব্যবসায়িক দলিল
বিষয়শ্রেণী:আইনি নথি
বিষয়শ্রেণী:অভিপ্রায়
বিষয়শ্রেণী:চিঠি
কেল্টীয় সাগর

thumb|right|180px|আটলান্টিক মহাসাগরে কেল্টীয় সাগরের অবস্থান (হালকা নীল দিয়ে চিহ্নিত)
থাম্ব|199x199পিক্সেল|সেল্টিক সাগরের ব্যাথিম্যাট্রিক মানচিত্র, আটলান্টিক মহাসাগরের অংশ এবং এর আশেপাশের এলাকা
**কেল্টীয় সাগর** () 
আটলান্টিক মহাসাগরের একটি অংশ, যা আয়ারল্যান্ড দ্বীপের দক্ষিণ উপকূল থেকে দক্ষিণে প্রসারিত হয়েছে। কেল্টীয় সাগরের পূর্বে সেন্ট জর্জেস প্রণালী, ব্রিস্টল প্রণালী এবং ইংলিশ প্রণালী, যুক্তরাজ্যের ওয়েল্‌স, কর্নওয়াল, ডেভন এবং ফ্রান্সের ব্র্যতাইন অবস্থিত। কেল্টীয় সাগরের দক্ষিণ ও পশ্চিম সীমানা মহীসোপানের উপর ভিত্তি করে সংজ্ঞায়িত।

## তথ্যসূত্র

বিষয়শ্রেণী:আটলান্টিক মহাসাগরের প্রান্তিক সাগর
বিষয়শ্রেণী:ইউরোপীয় সাগর
সলওয়ে ফার্থ

thumb|right|সলওয়ে ফার্থের মানচিত্র
thumb|সলওয়ে ফার্থে নিথ নদীর মোহনা
**সলওয়ে ফার্থ** () আইরিশ সাগরের একটি ফার্থ বা উপসাগর যা উত্তর-পশ্চিম ইংল্যান্ডকে দক্ষিণ স্কটল্যান্ড থেকে পৃথক করেছে। এটি ৬৪ কিলোমিটার দীর্ঘ এবং সর্বাধিক ৩৫ কিলোমিটার প্রশস্ত। সলওয়ে ফার্থে যেসমস্ত নদী পতিত হয়েছে, তাদের মধ্যে উত্তরে স্কটল্যান্ড থেকে এস্ক, আন্নান, নিথ, ডে এবং উর নদীগুলি এবং দক্ষিণে ইংল্যান্ড থেকে ইডেন এবং ডার্‌ওয়েন্ট নদীগুলি প্রধান। এখানকার প্রধান বন্দরগুলির মধ্যে আছে স্কটল্যান্ডের Kirkcudbright এবং ইংল্যান্ডের সিলথ, ম্যারিপোর্ট এবং হোয়াইটহ্যাভেন। এই উপসাগরটির একটি বিশেষ বৈশিষ্ট্য হল জোয়ারের সময় পানিপ্রবাহের দ্রুতি। জোয়ারগুলি গর্জন করে জলোচ্ছ্বাসজনিত বন্যার সৃষ্টি করে, যার স্থানীয় নাম Bore।

সলওয়ে ফার্থের বেশ কাছেই আইল অভ মান দ্বীপটি অবস্থিত। ফার্থটির উপকূলে মূলত মৎস্যশিকার ও আশেপাশের পাহাড় ও টিলায় চাষাবাদ হয়। এখানে পর্যটন শিল্পও বিকাশ লাভ করেছে।

বিষয়শ্রেণী:আইরিশ সাগর
বিষয়শ্রেণী:স্কটল্যান্ডের মোহনা
বিষয়শ্রেণী:ইংল্যান্ডের মোহনা
টাওয়ার হ্যামলেট্‌স

**লন্ডন বারো অভ টাওয়ার হ্যামলেট্‌স** () যুক্তরাজ্য ও ইংল্যান্ডের রাজধানী লন্ডনের ৩২টি বারোর (Borough) একটি। এটি ঐতিহাসিক সিটি অভ লন্ডনের ঠিক পূর্বপাশে টেমস নদীর উত্তর তীরে অবস্থিত। এখানে লন্ডনের ডকল্যাণ্ডস অঞ্চলটি অবস্থিত, যার মধ্যে ওয়েস্ট ইন্ডিয়া ডক্‌স এবং ক্যানারি হোয়ার্ফ পড়েছে। বারোটির দক্ষিণাংশের আইল অফ ডগ্‌জ্‌-এ লন্ডনের সবচেয়ে উঁচু ভবনগুলির মধ্যে অনেকগুলি অবস্থিত। লন্ডনের যে ৫টি বারোতে ২০১২ সালের গ্রীষ্মকালীন অলিম্পিক গেমস অনুষ্ঠিত হবে, তাদের মধ্যে টাওয়ার হ্যামলেট্‌স একটি।

যুক্তরাজ্যের ২০০১ সালের আদমশুমারি অনুযায়ী এই বারোতে প্রায় ১,৯৬,১০৬ জন লোকের বাস। ব্রিটেনের বারোগুলির মধ্যে যেগুলিতে সবচেয়ে কমসংখ্যক খাঁটি ব্রিটিশ অধিবাসী বাস করে, তাদের মধ্যে টাওয়ার হ্যামলেট্‌স অন্যতম। এখানকার প্রায় ৪৩% লোক শ্বেতাঙ্গ ব্রিটিশ, এবং প্রায় ৩৩% লোক বাংলাদেশ থেকে আগত অভিবাসী বা বাংলাদেশী ব্রিটিশ নাগরিক। প্রায় ৭% লোক কৃষ্ণাঙ্গ, মূলত সোমালীয়। 

আদমশুমারি অনুযায়ী এখানে ৬৫,৫৫৩ জন বাংলাদেশীর বাস। এদের মধ্যে যৌথ পরিবারে থাকার প্রবণতা বেশি। ১৮ বছরের নিচে অপ্রাপ্তবয়স্ক বাংলাদেশীর সংখ্যাও লন্ডনের গড়ের প্রায় দ্বিগুণ (এখানকার প্রায় ৪৯% বাংলাদেশীর বয়স ১৯ বা তার নিচে)। বেশির ভাগ বাংলাদেশী ছেলেমেয়ে যুক্তরাজ্যে এবং বেশির ভাগ প্রাপ্তবয়স্ক বাংলাদেশী বাংলাদেশে জন্ম নিয়েছে। 

## তথ্যসূত্র

বিষয়শ্রেণী:লন্ডনের বরো
বিষয়শ্রেণী:১৯৬৫-এ যুক্তরাজ্যে প্রতিষ্ঠিত
সন অব দ্য শেখ

***সন অব দ্য শেখ*** ১৯২৬ সালে নির্মিত ইউনাইটেড আর্টিস্টস প্রযোজিত ও জর্জ ফিজমরিশ পরিচালিত একটি নির্বাক চলচ্চিত্র। এই ছবিতে মুখ্য ভূমিকায় অভিনয় করেন রুডলফ ভ্যালেনটিনো ও ভিলমা বানকি। ছবিটি এডিথ মড হুল রচিত *[[দ্য শেখ (উপন্যাস)|দ্য শেখ]]* উপন্যাসের সিকোয়েল তথা বিখ্যাত রোম্যান্স উপন্যাস *সন অব দ্য শেখ* অবলম্বনে নির্মিত। এটিই ছিল ভ্যালেনটিনো অভিনীত শেষ ছায়াছবি।

২০০৩ সালে ছবিটি “সাংস্কৃতিক, ঐতিহাসিক ও নন্দনতত্ত্বগতভাবে গুরুত্বপূর্ণ” বিবেচিত হয়ে লাইব্রেরি অব কংগ্রেস কর্তৃক মার্কিন যুক্তরাষ্ট্রের ন্যাশনাল ফিল্ম রেজিস্টিতে সংরক্ষণের জন্য নির্বাচিত হয়।

## কাহিনি-সারাংশ

এই ছায়াছবিটি ১৯২১ সালে নির্মিত *[[দ্য শেখ (চলচ্চিত্র)|দ্য শেখ]]* ছায়াছবিটির একটি সিকোয়েল। এই ছবিতেও পূর্বোক্ত ছবিটির মতোই ভ্যালেনটিনো নায়কের ভূমিকায় অভিনয় করেন। শেখ আহমেদের পুত্র আহমেদ (দুইটি চরিত্রেই অভিনয় করেন ভ্যালেনটিনো) তাঁর পিতা এককালে যেরকম উগ্র মনোভাবাপন্ন ছিলেন ঠিক সেই রকম। ছবির শুরুতে দেখা যায় আহমেদ জেসমিন (বানকি) নামে এক নর্তকীকে প্রেম নিবেদন করছেন। জেসমিন তাঁর ফরাসি পিতা কর্তৃক অত্যাচারিত ও বিপথচালিত। একদিন চাঁদের আলোয় এক ভগ্নপ্রাসাদে দুইজন ঘুরছিলেন, এমন সময় আহমেদ অপহৃত হন। জেসমিনের পিতা মোটা অঙ্কের মুক্তিপণের আশায় আহমেদকে অপহরণ করে অত্যাচার করেন। আহমেদ তাঁর বিশ্বস্ত ভৃত্য রামাদানের সাহায্যে পালাতে সক্ষম হন। কিন্তু তিনি জেসমিনকে ভুল বোঝেন। তিনি মনে করেন, তাঁর অপহরণের ছক জেসমিনের সাহায্যেই কষা হয়েছিল। তাই জেসমিনকে পাল্টা অপহরণ করে নিজের তাঁবুতে বন্দী করে রাখেন তিনি। একটি সংকেত দেওয়া হয় যে নায়িকাকে ধর্ষণ করা হয়েছে। যদিও কোনো বিস্তারিত ধর্ষণদৃশ্য সংযোজিত না করে ব্যাপারটি সম্পূর্ণ দর্শকদের কল্পনার উপর ছেড়ে দেওয়া হয়। আহমেদের পিতা পুত্রের দীর্ঘ অনুপস্থিতিতে ক্রুদ্ধ হয়ে সেখানে উপস্থিত হন; এবং জেসমিনকে ছেড়ে দেওয়ার পক্ষে সওয়াল করেন। আহমেদ যখন শোনেন যে তাঁর অপহরণে জেসমিনের কোনো হাত ছিল না, তখন দুঃখিত হয়ে তাকে তার পিতার কাছ থেকে মুক্ত করে আনেন। তার পিতা নিজের এক সহকারীর সঙ্গে তার বিবাহ স্থির করেছিলেন। শেষে সব কিছু ক্ষমা করে দেওয়া হয়। আহমেদ ও জেসমিনের মিলনে ছবি শেষ হয়।

## প্রতিক্রিয়া
*[[দ্য শেখ (চলচ্চিত্র)|দ্য শেখ]]* ছায়াছবিটির থেকে এই ছবিতে হাস্যরস ও সংঘর্ষের দৃশ্য অনেক বেশি ছিল। সমালোচকরাও এই ছবির প্রশংসা করেন। কেউ কেউ এটিকে ভ্যালেনটিনোর সেরা ছবি বলেও মত প্রকাশ করেন। বড় শহরগুলিতে প্রিমিয়ারের সময় ছবিটি যথেষ্ট বাণিজ্য করে। এই সময় ভ্যালেনটিনোর অপ্রত্যাশিত অকালমৃত্যু ঘটলে তাঁর শেষকৃত্য উপলক্ষে ছবিটির মুক্তি ছবিটিকে বিরাট জনপ্রিয়তাদানে সাহায্য করে।

## প্রভাব
চিত্রনাট্যকার ফ্রান্সিস মারিওন প্রথমে *সন অব আ বিচ* নামে গল্পটির একটি প্যারোডি লিখেছিলেন। আহমেদকে চাবুক মারা ও জেসমিনের ধর্ষণ জেন ওয়াল্টার নির্মিত *[[দ্য ওয়ার্ল্ডস গ্রেটেস্ট লাভার]]* (১৯৭৭) ছবিতে প্যারোডিকৃত হয়।

## বহিঃসংযোগ
* 

বিষয়শ্রেণী:মার্কিন নির্বাক চলচ্চিত্র
বিষয়শ্রেণী:১৯২৬-এর চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:মার্কিন সাদাকালো চলচ্চিত্র‎
বিষয়শ্রেণী:জর্জ ফিজমরিশ পরিচালিত চলচ্চিত্র
বিষয়শ্রেণী:মার্কিন অভিযানধর্মী নাট্য চলচ্চিত্র
বিষয়শ্রেণী:১৯২০-এর দশকের মার্কিন চলচ্চিত্র
বিষয়শ্রেণী:মার্কিন ধারাবাহিক চলচ্চিত্র
বিষয়শ্রেণী:মার্কিন নির্বাক পূর্ণদৈর্ঘ্য চলচ্চিত্র
বিষয়শ্রেণী:ব্রিটিশ উপন্যাস অবলম্বনে চলচ্চিত্র
বিষয়শ্রেণী:অ্যারিজোনায় ধারণকৃত চলচ্চিত্র
বিষয়শ্রেণী:ক্যালিফোর্নিয়ায় ধারণকৃত চলচ্চিত্র
বিষয়শ্রেণী:ইউনাইটেড আর্টিস্ট্‌সের চলচ্চিত্র
বিষয়শ্রেণী:১৯২০-এর দশকের ইংরেজি ভাষার চলচ্চিত্র
সোমদেব

**সোমদেব** ছিলেন ভারতীয় কিংবদন্তি, রূপকথা ও লোককথার প্রসিদ্ধ সংকলন *[[কথাসরিৎসাগর]]* গ্রন্থের রচয়িতা। তিনি কাশ্মীরের অধিবাসী ছিলেন। আনুমানিক খ্রিষ্টীয় একাদশ শতাব্দীতে তাঁর আবির্ভাব হয়েছিল।

সোমদেবের জীবন সম্পর্কে বিশেষ কিছু জানা যায় না। তাঁর পিতার নাম ছিল রাম। সম্ভবত ১০৬৩ থেকে ১০৮১ খ্রিষ্টাব্দের মধ্যবর্তী সময়ে তিনি তাঁর মহাগ্রন্থটি রচনা করেন রানি সূর্যমতীর চিত্তবিনোদনের উদ্দেশ্যে। সূর্যমতী ছিলেন জলন্ধরের রাজকুমারী ও কাশ্মীরের রাজা অনন্তদেবের স্ত্রী। কথিত আছে, ভয়ানক রাজনৈতিক অশান্তি, রক্তপাত ও জটিল পারিপার্শ্বিকের কারণে বিষাদগ্রস্ত হয়ে পড়া রানিকে মানসিক স্বস্তিদানের উদ্দেশ্যেই এই গ্রন্থ রচিত হয়েছিল।

সোমদেব ছিলেন শৈব ব্রাহ্মণ। যদিও বৌদ্ধধর্মের প্রতিও তাঁর অগাধ শ্রদ্ধা ছিল। *কথাসরিৎসাগর*-এর কোনো কোনো কাহিনিতে সেই কারণে বৌদ্ধ প্রভাব পরিলক্ষিত হয়।

## তথ্যসূত্র

* The Katha Sarit Sagara, or Ocean of the Streams of Story, Translated by C.H.Tawney, 1880

বিষয়শ্রেণী:ভারতীয় কবি
বিষয়শ্রেণী:রূপকথা সংকলক
বিষয়শ্রেণী:১১শ শতাব্দীর ভারতীয় কবি
বিষয়শ্রেণী:কাশ্মীরি ব্রাহ্মণ
কথাসরিৎসাগর

**কথাসরিৎসাগর** আনুমানিক খ্রিষ্টীয় একাদশ শতাব্দীতে বিশিষ্ট কাশ্মীরি কবি সোমদেব কর্তৃক রচিত ভারতীয় কিংবদন্তি, রূপকথা ও লোককথার সংকলন। সংস্কৃতে *কথাসরিৎসাগর* শব্দটির অর্থ *গল্পনদীর মহাসমুদ্র*।

১২৪টি অধ্যায়বিশিষ্ট মোট ১৮টি গ্রন্থে বিভক্ত *কথাসরিৎসাগর*-এ গদ্যাংশ ছাড়াও রয়েছে ২১ হাজারেরও বেশি শ্লোক। গ্রন্থের কেন্দ্রীয় কাহিনিটি হল কিংবদন্তি রাজা উদয়নের পুত্র নরবাহনদত্তের অভিযানের গল্প। এই কেন্দ্রীয় কাহিনিটির সঙ্গে বহুসংখ্যক উপকাহিনি যুক্ত করে রচনা করা হয় ভারতের বৃহত্তম কথাসংগ্রহ *কথাসরিৎসাগর*।

দাবি করা হয়, *কথাসরিৎসাগর* গ্রন্থটির মূলত দক্ষিণ ভারতের পৈশাচী উপভাষায় রচিত গুণাঢ্যের *বৃহৎকথা* অবলম্বনে রচিত। কিন্তু যে কাশ্মীরি *বৃহৎকথা* অবলম্বনে সোমদেব তার গ্রন্থটি রচনা করেন, তা পৈশাচী গ্রন্থটির থেকে অনেকাংশেই পৃথক। কারণ কাশ্মীরে *বৃহৎকথা*র দুটি সংস্করণ প্রচলিত ছিল। এছাড়াও নেপালের বুদ্ধস্বামী রচিত *বৃহৎকথাশ্লোকসংগ্রহ* গ্রন্থটিও কাশ্মীরে প্রচলিত ছিল। *[[পঞ্চতন্ত্র]]*-এর মতো *কথাসরিৎসাগর*-ও বিশ্বের বিভিন্ন ভাষায় অনূদিত হয়। উল্লেখ্য, *পঞ্চতন্ত্র* গ্রন্থের মূল সূত্র *বৃহৎকথা*।

## আরও দেখুন
* *[[পঞ্চতন্ত্র]]*
* *[[হিতোপদেশ]]*
* *[[বৃহৎকথা]]*

 
## তথ্যসূত্র

* The Katha Sarit Sagara, or Ocean of the Streams of Story, Translated by C.H.Tawney, 1880

বিষয়শ্রেণী:ভারতীয় সাহিত্য
বিষয়শ্রেণী:সংস্কৃত সাহিত্য
বিষয়শ্রেণী:সংস্কৃত গ্রন্থ
বিষয়শ্রেণী:ভারতীয় লোককাহিনি
বিষয়শ্রেণী:ভারতীয় কিংবদন্তি
বিষয়শ্রেণী:১১শ শতাব্দীর সংস্কৃত সাহিত্য
নৌটঙ্কি

থাম্ব|ভারতের উত্তর প্রদেশের চলমান নাটকের একটি দৃশ্য
**নৌটঙ্কি**, **নৌটাঙ্কি** বা **নোটাঙ্কি** উত্তর ভারতে, বিশেষত বিহার ও উত্তরপ্রদেশ রাজ্যে প্রচলিত অতিজনপ্রিয় এক লোকনাট্যশৈলী। ভারতে চলচ্চিত্রের আবির্ভাবের পূর্বে নৌটঙ্কিই ছিল উক্ত অঞ্চলের সর্বাধিক জনপ্রিয় বিনোদন মাধ্যম। সাধারণত নৌটঙ্কিতে লোকসঙ্গীত ও নাচের অনুষঙ্গে লোককথা বা পৌরাণিক নাটক উপস্থাপনা করা হয়। যদিও এখন সব ধরনের কাহিনি ও নাচগানই নৌটঙ্কিতে স্থান পেয়ে থাকে। কোনো কোনো অঞ্চলে নৌটঙ্কি কেবলমাত্র মেয়েদের নাচই উপস্থাপনা করে। যার ফলে, আধুনিক দর্শক সমাজে এই নাট্যধারার সুনাম ও আকর্ষণ দুইই নষ্ট হচ্ছে।

নৌটঙ্কির উৎস উত্তর ভারতে প্রচলিত এক লোককথার রাজকুমারী; যিনি ছিলেন অতুলনীয়া সুন্দরী এবং এতই সুকোমল যে তার দেহের ওজন ছিল ফুলের মতো। এই লোককথাটি নাট্যে *নৌটঙ্কি শাহজাদি* নামে অভিনীত হয়। *নৌটঙ্কি* শব্দটি *নৌ* ও *টঙ্ক* শব্দদুটির মিশ্রণে সৃষ্ট। *নৌ* শব্দের অর্থ *নয়* (৯) এবং *টঙ্ক* হল *চার গ্রাম ওজনের একটি রৌপ্যমুদ্রা*। নামটির রূপকের আড়ালে এই কথাই লুকিয়ে আছে যে সুন্দরী রাজকুমারীর ওজন ছিল মাত্র ৩৬ গ্রাম (৯x৪ গ্রাম)।

## পাদটীকা

বিষয়শ্রেণী:বিহারের সংস্কৃতি
বিষয়শ্রেণী:উত্তরপ্রদেশের সংস্কৃতি
বিষয়শ্রেণী:ভারতীয় সংস্কৃতি
বিষয়শ্রেণী:ভারতে পরিবেশন শিল্পকলা
বিষয়শ্রেণী:ভারতের নাট্যকলা